

####

####  คำสั่งองค์การบริหารส่วนตำบลช้างกลาง

 ที่ 124/๒๕๖4

เรื่อง แต่งตั้งเจ้าหน้าที่ประจำจุดคัดกรองการเข้า-ออกพื้นที่องค์การบริหารส่วนตำบลช้างกลาง (อาคารกองช่าง)

ตามมาตรการเฝ้าระวังป้องกันการแพร่ระบาดของโรคติดเชื้อไวรัสโคโรนา 2019 (COVID-19)

 ตามที่องค์การอนามัยโลกได้ประกาศเมื่อวันที่ 30 มกราคม 2563 ว่าการระบาดของโรคติดเชื้อไวรัสโคโรนา 2019 (โควิด - 19) ซึ่งเป็นโรคติดต่ออุบัติใหม่และระบาดอยู่ในหลายประเทศตั้งแต่ปลายปี 2562 (ค.ศ.2019) เป็น “ภาวะฉุกเฉินด้านสาธารณสุขระหว่างประเทศ” และต่อมาเมื่อวันที่ 11 มีนาคม 2563 องค์การอนามัยโลกได้ประกาศให้การแพร่ระบาดของโรคติดเชื้อไวรัสโคโรนา 2019 (โควิด - 19) เป็นการระบาดใหญ่ โดยในประเทศไทยได้ปรากฏการระบาดของโรคภายในประเทศอันเนื่องมาจากผู้ป่วยที่เดินทางมาจากประเทศที่มีการระบาดของโรค ซึ่งกระทรวงสาธารณสุขได้อาศัยอำนาจตามพระราชบัญญัติโรคติดต่อ พ.ศ. 2558 ประกาศแล้วว่าเป็นโรคติดต่ออันตรายและประกาศให้ท้องที่นอกราชอาณาจักรบางประเทศที่มีการระบาดของโรคและมีผู้ป่วยเสียชีวิต ตลอดจนมีความเสี่ยงเป็นอันมากเป็นเขตติดต่อของโรคดังกล่าว และได้อาศัยตามความในพระราชบัญญัติโรคติดต่อ พ.ศ. ๒๕๕๘ แต่งตั้งเจ้าพนักงานควบคุมโรคติดต่อตาม พรบ.ควบคุมโรคติดต่อ พ.ศ. ๒๕๕๘ ฉบับที่ ๔ กำหนดให้นายกองค์การบริหารส่วนตำบลเป็นพนักงานควบคุมโรคติดต่อตาม พรบ.นี้ ดังนั้น เพื่อเป็นการยกระดับการบริหารจัดการสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ให้อยู่ในวงจำกัด ลดผลกระทบต่อภาวะสุขภาพของประชาชน เศรษฐกิจ สังคมและความมั่นคงของประเทศ สร้างความตระหนักรู้เท่าทันและเตรียมความพร้อมในการรับมือกับการระบาดของโรคอย่างมีประสิทธิภาพตามมาตรฐานสากล ตลอดจนประเมินสถานการณ์เพื่อการบังคับใช้กฎหมายให้ตรงกับความรุนแรงของปัญหา และวางมาตรการป้องกัน ควบคุมและช่วยเหลือเยียวยาผู้ที่ได้รับผลกระทบอย่างเหมาะสม เพื่อให้สอดคล้องกับการดำเนินงานของศูนย์อำนวยการต้านโรคเชื้อไวรัสโคโรนา ๒๐๑๙ (COVID ๑๙) จังหวัดนครศรีธรรมราช องค์การบริหารส่วนตำบลช้างกลาง จึงแต่งตั้งเจ้าหน้าที่ประจำจุดคัดกรองการเข้า-ออกพื้นที่องค์การบริหารส่วนตำบลช้างกลาง ตามมาตรการเฝ้าระวังป้องกันการแพร่ระบาดของโรคติดเชื้อไวรัสโคโรนา 2019 (COVID-19**)** ณ อาคารกองช่าง ดังนี้

|  |  |  |  |  |
| --- | --- | --- | --- | --- |
| ที่ | ชื่อ | สกุล | ตำแหน่ง | วัน  |
| 1 | นางสาวรุ่งนภา  | ศรีรักษ์ | เจ้าพนักงานธุรการปฏิบัติงาน | จันทร์  |
| 2 | นายสมพร | นินทศรี | ผู้ช่วยนายช่างไฟฟ้า |
| 3 | นายเชี่ยวชาญ | รามทัศน์ | นักการ |
| 4 | นางสาวกชพร | พงธิพันธ์ | คนงาน | อังคาร |
| 5 | นายณัฐชา  | ล่องจ้า | นายช่างโยธาชำนาญงาน |
| 6 | นางสาวสุภาวดี  | อินทรัตน์ | คนงาน |
| 7 | สิบเอกณัฐพงศ์ | สุทธิภิบาล | นายช่างโยธาชำนาญงาน | พุธ |
| 8 | นายอนันต์ | ชูยงค์ | คนงานประจำรถขยะ |
| 9 | นายสุรพงษ์ | พะโยม | พนักงานผลิตน้ำประปา |

นายสรายุทธ์...

๒

|  |  |  |  |  |
| --- | --- | --- | --- | --- |
| ที่ | ชื่อ | สกุล | ตำแหน่ง | วัน  |
| 10 | นายสรายุทธ์  | ควรรำพึง | วิศวกรโยธาชำนาญงาน | พฤหัสบดี |
| 11 | นายพิภพ | โชคเจริญนพคุณ | เจ้าพนักงานประปา |
| 12 | นายอโนทัย | อินทรโชติ | พนักงานผลิตน้ำประปา |
| 13 | นายไพรัตน์  | จันทร์นุ่น | พนักงานผลิตน้ำประปา | ศุกร์ |
| 14 | นายสุธรรม | ไพฑูรย์ | พนักงานผลิตน้ำประปา |
| 15 | นายแสนศักดิ์ | นวลละออง | พนักงานผลิตน้ำประปา |

มอบหมายให้ นายธีระพล บรรณราช ตำแหน่ง ผู้อำนวยการกองช่าง เป็นผู้ควบคุมดูแลการปฏิบัติหน้าที่ในทุกวัน

ระเบียบปฏิบัติจุดคัดกรองการเข้า-ออกพื้นที่กองช่างองค์การบริหารส่วนตำบลช้างกลางตามมาตรการเฝ้าระวังป้องกันการแพร่ระบาดของโรคติดเชื้อไวรัสโคโรนา 2019 (COVID – 19) ดังนี้ 1. ให้เจ้าหน้าที่ที่ได้รับมอบหมายประจำจุดคัดกรองปฏิบัติหน้าที่ตั้งแต่เวลา 08.30-16.30 น. โดยสามารถรับอุปกรณ์สำหรับคัดกรองได้ที่ฝ่ายส่งเสริมสุขภาพและสาธารณสุข สำนักงานปลัดอบต. และเมื่อปฏิบัติหน้าที่แล้วเสร็จเวลา 16.30 ณ. ให้นำอุปกรณ์จัดเก็บให้เรียบร้อย 2. เจ้าหน้าที่ประจำจุดคัดกรองต้องใส่หน้ากากอนามัยตลอดเวลาขณะปฏิบัติหน้าที่โดยให้จัดเตรียมหน้ากากอนามัยมาด้วยตนเอง

3. อาคารกองช่างอบต.ช้างกลางเปิดให้ผ่านเข้า-ออก ได้เฉพาะประตูด้านหน้าอาคารเท่านั้น 4. การตรวจผู้เดินทางเข้าอาคารกองช่างอบต.ช้างกลาง จะไม่อนุญาตให้ผู้ที่มีอุณหภูมิร่างกายตั้งแต่ 37.5 องศาเซลเซียสขึ้นไปเข้าอาคารกองช่าง หากการตรวจครั้งที่ 1 มีอุณหภูมิร่างกายตั้งแต่ 37.5 องศาเซลเซียลขึ้นไป ให้แนะนำให้นั่งพักรอประมาณ 5-10 นาที แล้วทำการตรวจวัดซ้ำอีก 2 ครั้ง หากครั้งที่ 3 ยังมีอุณหภูมิร่างกายตั้งแต่ **37.5 องศาเซลเซียสขึ้นไปจะไม่อนุญาตให้เข้ากองช่างอบต.ช้างกลางอย่างเด็ดขาด ให้แจ้งให้รพ.สต.ทราบ และให้บุคคลนั้นไปคัดกรองยังรพ.สต. หรือโรงพยาบาลใกล้บ้านทันที** 5. ผู้เดินทางเข้ากองช่างอบต.ช้างกลาง **ทุกคนต้องล้างมือด้วยเจลแอลกอฮอล์ก่อนทุกครั้ง** 6. หากมีปัญหาใดที่เกิดจากการปฏิบัติงานให้รายงานให้ฝ่ายส่งเสริมสุขภาพและสาธารณสุขทราบโดยด่วนเพื่อรายงานผู้บังคับบัญชาตามลำดับเพื่อที่จะได้ดำเนินการแก้ไขต่อไป โทร. 075-755-555, 087-191-5665

 ทั้งนี้ ขอให้เจ้าหน้าที่ที่ได้รับการแต่งตั้งตามคำสั่งนี้ ปฏิบัติงานอย่างเต็มความสามารถ เพื่อให้เกิดประโยชน์สูงสุดต่อองค์กรและชุมชน ขอให้เจ้าหน้าที่ปฏิบัติตามมาตรการอย่างเข้มงวดไม่มีการผ่อนปรนเพื่อป้องกันการแพร่ระบาดของโรคติดเชื้อไวรัสโคโรนา 2019

 ทั้งนี้ ตั้งแต่ 1 พฤษภาคม 2564 – 30 กันยายน 2564

 สั่ง ณ วันที่ 16 เดือนเมษายน พ.ศ. ๒๕๖4



 (นายจารึก รัตนบุรี)

 นายกองค์การบริหารส่วนตำบลช้างกลาง